Parlamentul României

Către,

Comisia pentru buget, finanţe şi bănci 

AVIZ

asupra proiectului de Lege privind aprobarea Ordonanţei de urgenţă a Guvernului nr.204/2002 pentru aprobarea modificării denumirii şi clasificării mărfurilor din Tariful vamal de import a României, precum şi a taxelor vamale de bază aferente acestora

În conformitate cu prevederile art.89 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.204/2002 pentru aprobarea modificării denumirii şi clasificării mărfurilor din Tariful vamal de import a României, precum şi a taxelor vamale de bază aferente acestora, transmis cu adresa nr. 710  din 3 februarie 2003.


Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus menţionat  în şedinţa din 20 februarie 2003. 

În urma dezbaterilor, membrii Comisiei au hotărât  - în unanimitate - să  avizeze favorabil proiectul de lege. 

În raport cu obiectul şi conţinutul său, proiectul de lege face parte din categoria legilor ordinare.


  PREŞEDINTE,





SECRETAR,


  Ioan BÂLDEA




         Victor NEAGU  

Întocmit: Consilier 

              Anton Păştinaru

